Document ID: 32005D0488

KOMISJONI OTSUS,
6. juuli 2005,
millega lubatakse erandeid liikmesriikide statistikasüsteemide vastavusse viimiseks Euroopa Parlamendi ja nõukogu määrusega (EÜ) nr 501/2004 kvartaalse valitsemissektori finantsarvestuse kohta
(teatavaks tehtud numbri K(2005) 1861 all)
(Ainult tšehhi-, taani-, saksa-, eesti-, kreeka-, hispaania-, prantsus-, inglis-, itaalia-, läti-, leedu-, poola-, sloveeni- ja slovakikeelne tekst on autentsed)
(2005/488/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 501/2004 valitsemissektori rahastamiskontode kvartaliandmete kohta, (1) eriti selle artikli 6 lõiget 3 ja 4,
võttes arvesse ettepanekuid, mille on teinud Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Hispaania Kuningriik, Prantsuse Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Malta Vabariik, Austria Vabariik, Poola Vabariik, Sloveenia Vabariik ja Slovaki Vabariik,
ning arvestades järgmist:
(1)
Määruse (EÜ) nr 501/2004 eesmärk on loetleda ja määratleda need põhiomadused, mis iseloomustavad Euroopa arvepidamissüsteemi (ESA 95) tehingute ning valitsemissektori ja selle kõikide allsektorite varade ja kohustuste liike. Liikmesriikidel tuleb kvartaliandmed järkjärgulise lähenemisviisi abil edastada komisjonile (Eurostatile).
(2)
Vastavalt määruse (EÜ) nr 501/2004 artikli 6 lõikele 3 ja 4 on komisjon siiski volitatud lubama liikmesriikidele kvartaliandmete esitamiseks määrusega sätestatud ajakavast ühe või mitu erandit. Neid erandeid lubatakse mitmesugustel eesmärkidel ja erinevatel tingimustel.
(3)
Vastavalt määruse (EÜ) nr 501/2004 sätetele on mitme liikmesriigi ametiasutused taotlenud kirja teel erandeid, et neil oleks võimalik viia oma riiklikud statistikasüsteemid määruse nõuetega vastavusse.
(4)
Vastavalt Eurostatile edastatud teabele on liikmesriikide taotlused erandite saamiseks tingitud vajadusest põhjalikult kohandada riiklikke statistikasüsteeme, et saavutada täielikku vastavust määrusele (EÜ) nr 501/2004. Taotletud erandeid tuleks seetõttu lubada täies mahus,
ON VASTU VÕTNUD KÄESOLEVA OTSUSE:
Artikkel 1
Käesolevaga lubatakse lisas loetletud liikmesriikidele erandeid vastavalt kõnealuses lisas sätestatud tingimustele ja piirangutele, et võimaldada neil liikmesriikidel viia oma vastavad statistikasüsteemid vastavusse määrusega (EÜ) nr 501/2004.
Artikkel 2
Käesolev otsus on adresseeritud Tšehhi Vabariigile, Taani Kuningriigile, Saksamaa Liitvabariigile, Eesti vabariigile, Kreeka Vabariigile, Hispaania Kuningriigile, Prantsuse Vabariigile, Iirimaale, Itaalia Vabariigile, Küprose Vabariigile, Läti Vabariigile, Leedu Vabariigile, Luksemburgi Suurhertsogiriigile, Malta Vabariigile, Austria Vabariigile, Poola Vabariigile, Sloveenia Vabariigile ja Slovaki Vabariigile.
Brüssel, 6. juuli 2005

Labels: 4
19
10
12
18
15